Seitsemän veljestä – Teatteri Vantaa
Ensiesitys la 10.10. klo 14
Esitys juhlistaa Aleksis Kiven merkkiteosta Seisemän veljestä, jonka ensijulkaisusta tuli helmikuussa 2020 täyteen 150 vuotta. Kiven teos ei ole mikä tahansa romaani, vaan osa suomalaisen klassikkokirjallisuuden kivijalkaa ja realistisen kansankuvauksen edelläkävijä. Rehellisesti kerrotusta kasvutarinasta nuoruusajan kommelluksista aikuisuuteen löytyy draamaa, jännitystä ja komiikkaa.
Esityksessä seikkaillaan veljesten matkassa Jukolassa, Impivaarassa, Toukolan metsissä ja muilla kirjasta tutuilla paikoilla. Veljesten lisäksi tutustumme ankaraan lukkariin lukutunteja pitämässä sekä naapurin Venlaan, jota kaikki veljekset havittelevat Jukolan emännäksi.
Esitys sopii alakouluikäisistä (alkaen 3 lk.) aikuisikäisiin.
Teatteri Vantaan Silkkisalin muut esityspäivät vahvistuvat vielä. Seitsemän veljestä on myös tilattavissa erilaisiin tapahtumiin, kouluihin tai teatterin Silkkisaliin. Kysy teatterin toimistosta tilausesityksen hinta.
Näyttelijät: Anne Nielsen ja Teemu Koskinen.
Liput: 15 €, 3.11. esityksen alussa Matti Pasanen laulaa noin 15 min, jonka jälkeen tauko ja sitten esitys.